Hygrophorus agathosmus var. aureofloccosus

Hygrophorus agathosmus var. aureofloccosus Hygrophoraceae familiako onddo espezie bat da. Hygrophorus agathosmus-ekin alderatuta, Hygrophorus agathosmus var. aureofloccosus-ak hankaren goiko aldea du urrezko horiz puntuatuta.

 Deskribapena 
Kapela: 4 eta 7 cm bitarteko diametrokoa. Hasieran kanpai itxurakoa edo biribildua, gero ganbila, amaieran laua; gris zurbila edo errauts kolorekoa, ilunagoa erdigunean; ertza beherantz biribildua, borobildua, likatsua, leuna, hezea.

Orriak: Dekurrenteak, zabal, orritxoren batekin, inoiz urkilatuak; zuriak edo zurixkak, kolore horiko islaren batekin.

Orri dekurrenteak: Hanka ukitzeaz gain beherantz jarraitzen duten orriak.

Hanka: 5 eta 7 cm bitarteko garaierakoa eta 1 eta 1,5 cm bitarteko diametrokoa. Betea. sendoa, zilindrikoa; zurixka edo arre zurbila, goiko aldean hori-urre koloreko lihazki  oso txikiekin zipriztindua (ezaugarria).

Haragia: Zuria, samurra; almendra mingotsen usainarekin, ezaugarria; zapore gozoarekin.

Etimologia: Hygrophorus hitza grekotik dator, heze eta ekarri beharreko “phoréo”-tik, hau da, hezetasuna bildu eta kontserbatzen duenetik. Aureofloccosus epitetoa berriz latinetik dator, apaindua esan nahi duen “aureus” hitzetik, eta lihazki esan nahi duen “floccus” hitzetik. Puntu horiekin apaindua dagoelako.

 Jangarritasuna 
Erdipurdiko jangarria.

 Nahasketa arriskua 
Hygrophorus agathosmus dekakoaren aldaera bat da, baina dekorazio bereziarekin.

 Sasoia eta lekua 
Udan eta udazkenean. Koniferoen basoetan.

 Banaketa eremua 
Alpeak, Austria, Polonia, Finlandia.

 Erreferentziak 

 Kanpo estekak 

Kategoria:Hygrophorus
Kategoria:Alpeetako onddoak
Kategoria:Austriako onddoak
Kategoria:Poloniako onddoak
Kategoria:Finlandiako onddoak